Gorsedd Brân

Bryn yn Sir Ddinbych ydy Gorsedd Brân, sy'n gorwedd 2 filltir i'r de-orllewin o Nantglyn. Uchder: 518 metr. Ceir tri safle archaeolegol ar ei lethrau, sef dwy garnedd ger pen gogledd-ddwyreiniol y bryn ac un arall ar y pen gorllewinol, pwynt uchaf y bryn.

Ceir carnedd lwyfan ar ben gogledd-ddwyreiniol y bryn sy'n dyddio'n ôl i Oes yr Efydd; . Dylid cofio nad cylch cerrig fel y cyfryw yw carneddi llwyfan, fodd bynnag, gan fod y rheiny o oes wahanol ac yn cael eu defnyddio i bwrpas gwahanol. Mae'n bosibl i seremoniau neu ddefodau gael eu cynnal ar y safle yn ogystal â chladdedigaeth.Data Cymru Gyfan, CADW Mae'r heneb hon wedi'i chofrestru gan Cadw gyda'r rhif SAM: DE168.

Ni wyddys a ydy enw'r bryn yn cyfeirio at y cymeriad mytholegol Brân neu beidio, ond ceir Llyn Brân wrth droed y bryn, i'r gorllewin. Ceir sawl gŵr o'r enw Brân yn hanes cynnar Cymru hefyd.

Cyfeiriadau

Gweler hefyd
Rhestr copaon Cymru

Categori:Carneddau llwyfan Cymru
Categori:Carneddau cynhanesyddol Sir Ddinbych
Categori:Copaon Dewey
Categori:Copaon Hump
Categori:Mynyddoedd a bryniau Sir Ddinbych
Categori:Nantglyn